มีอาการปวดท้องอย่างมากกดลงไปบริเวณรอบสะดือก็ยิ่งเจ็บแล้วมีอาการร่วมคือเวียนหัวแล้วจะอาเจียนแต่ไม่เคยอาเจียน อาการปวดท้องคาดวาาน่าจะเป็นโรคกระเพาะเลยซื้อลดแผลในกระเพาะมาทานแบ้วตื่นเช้ามากินข้าวเช้าทุกมื้อและพยายามทานอาหารให้ครบมือประมาณ2-3วันอาการปวดท้องก็เริ่มดีขึ้นมาก แต่อาการเวียนหัวคลื่นไส้ยังไม่หายไปสนิท แล้วมีอาการเหนื่อยง่ายมากๆหัวใจก็เต้นเร็ว อาการเหล่านี้เกิดจากโรคกระเพาะด้วยหรือป่าวค่ะ
สวัสดีค่ะ โรคกระเพาะอาหารอักเสบ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ ทำให้มีอาการจุกแน่นท้อง คลื่นไส้ จุกคอ แน่นอก หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลดังนั้นอาการปวดท้องบริเวณสะดือร่วมกับคลื่นไส้ อาเจียน อาจเกิดจากโรคกระเพาะอาหารอักเสบ หรือโรคอื่นๆเช่นกรดไหลย้อน ลำไส้อักเสบการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง งดชา กาแฟ แอลกอฮอล์ หรือน้ำอัดลม และอาหารรสจัดควรไปพบแพทย์เพื่อตรวจเพิ่มเติมหากยังมีอาการผิดปกติหลังปรับพฤติกรรมดังที่กล่าวไป และรับประทานยาลดกรดในกระเพาะแล้วยังไม่ดีขึ้น อาการเหนื่อยง่าย หัวใจเต้นเร็ว อาจเกี่ยวกับโรคหัวใจหรือโรคปอดได้เช่นกัน อาจต้องตรวจร่างกายและเอ็กซเรย์ปอดเพิ่มเติมค่ะ